
24-TA-3062: Rīkojuma projekts (Vispārīgais)
Par finanšu līdzekļu apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana"

	Galīgā redakcija

	1.
	Rīkojuma projekts
4. Nacionālajam veselības dienestam pēc šajā rīkojumā paredzētā komercdarbības atbalsta piešķiršanas ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.
 
	Priekšlikums (FM - 27.12.2024.)
Ņemot vērā, ka Nacionālajam veselības dienestam, jau piešķirot šajā rīkojumā paredzēto komercdarbības atbalstu ir jāievēro Eiropas Komisijas 2011.gada 20.decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumi, nevis, ka attiecīgā lēmuma nosacījumi ir jāievēro tikai pēc šajā rīkojumā paredzētā komercdarbības atbalsta piešķiršanas, tāpēc aicinām precizēt rīkojuma projekta 4.punkta redakciju un arī veikt attiecīgo labojumu anotācijā ietvertajā informācijā, izsakot attiecīgo nosacījumu, piemēram, piedāvātajā redakcijā.
 
Piedāvātā redakcija
Nacionālajam veselības dienestam, piešķirot šajā rīkojumā paredzēto komercdarbības atbalstu, ir jāievēro Eiropas Komisijas 2011. gada 20. decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumi.
	Ņemts vērā
-
	4. Nacionālajam veselības dienestam, piešķirot šajā rīkojumā paredzēto komercdarbības atbalstu, ir jāievēro Eiropas Komisijas 2011. gada 20. decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumi.
 

	2.
	MK sēdes protokollēmuma projekts
3. Veselības ministrijai iesniegt Finanšu ministrijai priekšlikumus par valsts pamatbudžeta bāzes izdevumu 2026.-2028. gadam palielināšanu veselības nozares pasākumu īstenošanai, paredzot finansējuma pārdali 2026. gadā 1 634 748 euro apmērā, 2027. gadā un turpmāk ik gadu 1 801 959 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana":
	Priekšlikums (FM - 27.12.2024.)
Nepieciešams precizēt MK sēdes protokollēmuma projekta 3. un 4.punktu, t.i. gada “2028” vietā, norādot “2029” gadu, attiecīgi precizējot informāciju anotācijas 3.sadaļas 6.2.apakšpunktā.
 
Piedāvātā redakcija
-
	Ņemts vērā
-
	3. Veselības ministrijai iesniegt Finanšu ministrijai priekšlikumus par valsts pamatbudžeta bāzes izdevumu 2026.-2029. gadam palielināšanu veselības nozares pasākumu īstenošanai, paredzot finansējuma pārdali 2026. gadā 1 634 748 euro apmērā, 2027. gadā un turpmāk ik gadu 1 801 959 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana":



